wickkiey/tamil-wikipedia-chunked huggingface dataset:
# மடிவாளா ஏரி

<mapframe latitude="12.910708" longitude="77.617207" zoom="14">
{
"type": "FeatureCollection",
"features": [
{
"type": "Feature",
"properties": {},
"geometry": {
"type": "Polygon",
"coordinates": [
[
[
77.6166229232331,
12.914869201624244
],
[
77.61882018938196,
12.912526725759271
],
[
77.62160110316473,
12.912660582606877
],
[
77.62074279627995,
12.910886979940567
],
[
77.62039947352605,
12.909012971911721
],
[
77.6207084619091,
12.907942103326226
],
[
77.61875152325957,
12.90583381815217
],
[
77.61816787562567,
12.903424327068219
],
[
77.61820220737718,
12.902821950989077
],
[
77.61744689836634,
12.90278848482866
],
[
77.61380767507944,
12.899374992095948
],
[
77.6131553639425,
12.899575786624922
],
[
77.61294936819469,
12.89803635438008
],
[
77.61202239780688,
12.89810328669131
],
[
77.61246871843468,
12.900044308267954
],
[
77.61181640467841,
12.900178170521485
],
[
77.61178207292687,
12.90205224603912
],
[
77.61078643641669,
12.902855415868417
],
[
77.61260604544078,
12.902654623972028
],
[
77.61298370256556,
12.904394819732621
],
[
77.61250305018622,
12.904696005421032
],
[
77.61456298670966,
12.908142890976904
],
[
77.61528396396899,
12.908812184321561
],
[
77.6166229232331,
12.914869201624244
]
]
]
}
}
]
}
</mapframe>**மடிவாளா ஏரி** (*Madiwala Lake*) என்பது இந்தியாவின் பெங்களூரில் உள்ள மிகப்பெரிய ஏரிகளில் ஒன்றாகும். இந்த ஏரி 114.3 ஹெக்டேர் பரப்பளவில் அமைந்துள்ளது. இந்த ஏரி சோழர்களால் ஒரே நாளில் கட்டப்பட்டது என்று புராணங்கள் கூறுகின்றன. 1990களின் முற்பகுதி வரை ஏரியின் நீர் குடிப்பதற்கு ஏற்றதாக இருந்தது. அதன்பின், தொழிற்சாலை கழிவுகள் மற்றும் நகரக் கழிவுநீர் நீர்நிலைகளில் சேருவதால், குடிப்பதற்குத் தகுதியற்றதாக மாறிவிட்டது. மேலும் ஏரி நீரானது படிப்படியாக மாசடைந்துவிட்டது.மடிவாளா ஏரி பெங்களூர் நகரில் (12° 54' 28" வடக்கு, 77° 37' 0" கிழக்கு) பிடிஎம் லேவுட்டில் அமைந்துள்ளது. இந்த ஏரி புலம்பெயர்ந்த பறவைகளின் தாயகமாகும். இந்த ஏரியின் பராமரிப்பு கர்நாடக மாநில வனத்துறையின் நிர்வாகத்தின் கீழ் உள்ளது. இங்குச் சிறுவர் பூங்காவும் உள்ளது. பெங்களூரு ஏரி மேம்பாட்டு ஆணையத்திடமிருந்து இந்த ஏரிக்கு 2016ல் ரூ.25 கோடி நிதியுதவி கிடைத்தது.
# மடிவாளா ஏரி

## ஏரி வாழ்விடம்

### பறவைகள்

மடிவாளா ஏரி குளிர்காலத்தில் (நவம்பர்-திசம்பர்) அதிக எண்ணிக்கையிலான கூழைக்கடா இடம்பெயர்ந்து வருவதைக் காணலாம். இந்த கூழைக்கடா குழுக்களாக வாழ்கின்றன. இவற்றின் முக்கிய உணவு மீன். இந்த புலம்பெயர்ந்த பறவைகளை இலங்கையிலும் காணலாம். இவை பறந்து சென்று தரையிறங்கும் காட்சி கண்களைக் கவரும் வகையில் இருக்கும். பொதுவாக இவற்றின் இறக்கைகள் சுமார் 8.5 அடிகள் வரை பரவியிருக்கும். இப்பறவைகளுடன் கொக்கு இனங்களையும் பார்க்கலாம்.
# சுவசெரியா அவசர ஊர்தி சேவை

**சுவசெரியா அவசர ஊர்தி சேவை** (*Suwa Seriya Ambulance Service*) இலங்கையின் ஒன்பது மாகாணங்களுக்குள்ளும் அவசர மருத்துவச் சூழ்நிலைகளுக்குப் பதிலளிப்பதற்காக அவசர ஊர்திகளை இயக்குகிறது. இலாப நோக்கமற்ற அமைப்பான சுவசெரியா அறக்கட்டளையின் இச்சேவை 1990 அவசர சேவை என்ற பெயராலும் அழைக்கப்படுகிறது. இலங்கைத் தீவு முழுவதும் 1990 தொலைபேசி அழைப்புகளுக்கு இந்த சேவை பதிலளிக்கிறது.  
மருத்துவமனைக்கு முந்தைய அவசரகால அவசர ஊர்தி சேவைக்கான துணை அமைச்சராக இருந்த அர்சா டி சில்வாவின் முன்மொழிவைத் தொடர்ந்து 2016 ஆம் ஆண்டு இலங்கை அரசாங்கத்தின் கோரிக்கையின் பேரில், இந்திய அரசாங்கம் வழங்கிய 7.56 மில்லியன் டாலர் மானியத்தில் சுவசெரியா அறக்கட்டளை நிறுவப்பட்டது. அப்போது இலங்கையில் மருத்துவமனைக்கு முந்தைய அவசரகால அவசர ஊர்தி சேவைக்கான பற்றாக்குறை இருந்தது. ஆரம்ப மானியம் முதலில் இலங்கையின் மேற்கு மற்றும் தெற்கு மாகாணங்களில் 88 அவசர ஊர்திகள் கொண்ட மருத்துவச் சேவையைத் தொடங்க அனுமதித்தது. அடுத்த சில ஆண்டுகளில், 297 அவசர ஊர்திகள் கொண்டு தீவின் ஒன்பது மாகாணங்களுக்கும் இச்சேவை விரிவுபடுத்தப்பட்டது. 15.09 மில்லியன் டாலர் மதிப்பிலான இந்தியாவிடமிருந்து கூடுதல் மானியத்துடன் டாடா மோட்டார்சு நிறுவனத்திடமிருந்து இந்த அவசர ஊர்திகள் வாங்கப்பட்டன. ஆரம்பத்தில் இந்த சேவையை தேசியவாத குழுக்கள் மற்றும் அரசு மருத்துவ அதிகாரிகள் சங்கம் எதிர்த்தது.
# தாமரலிங்கா

**தாமரலிங்கா** அல்லது **தாம்பிரலிங்கா** என்பது (மலாய்: *Tambralinga*; ஆங்கிலம்: *Tambralinga*; சமசுகிருதம்: *Tambralinga*) கி.பி. 10-ஆம்; 13-ஆம் நூற்றாண்டுகளில் தீபகற்ப மலேசியாவின் வட பகுதிகளில் அமைந்து இருந்த அரசு. சிறிது காலம் ஸ்ரீ விஜய பேரரசின் கீழ் இருந்தது. பின்னர் விடுபட்டுச் சுதந்திரமாக ஆட்சி செய்தது.  
தாமரலிங்கா அரசு; தாய்லாந்தின் தென் பகுதியையும் ஆட்சி செய்து இருக்கிறது. ஆகக் கீழே துமாசிக் வரை அதன் ஆட்சி பரந்து விரிந்து இருக்கிறது. சிங்கப்பூரின் பழைய பெயர் துமாசிக்.  
ஒரு காலக் கட்டத்தில் தாமரலிங்கா பேரரசு வரலாற்றில் இருந்து காணாமல் போய் விட்டது. தாமரலிங்கா எனும் ஓர் அரசு இருந்ததாகப் பலருக்கும் தெரியாமல் போனது. ஆனால் அண்மைய காலத்தில் தான் தாம்பிரலிங்கா பேரரசைப் பற்றிய உண்மைகள் தெரிய வந்து உள்ளன.
# தாமரலிங்கா

## வரலாறு

முன்பு காலத்தில் அதாவது 10-ஆம் நூற்றாண்டில் நாகர ஸ்ரீ தர்மராஜா *(Nagara Sri Dharmaraja)* அரசு எனும் ஓர் அரசு தாய்லாந்தை ஆட்சி செய்து இருக்கிறது.  
இந்த நாகர ஸ்ரீ தர்மராஜா அரசின் அப்போதைய அசல் பெயர் அதே நாகர ஸ்ரீ தர்மராஜா தான். ஆனால் அந்த அரசின் இப்போதைய பெயர் நாக்கோன் சி தாமராட் *(Nakhon Si Thammarat).*
# தாமரலிங்கா

## வரலாறு

### நாகர ஸ்ரீ தர்மராஜா

இப்போதைய தாய்லாந்து வரலாற்றில் **நாகர ஸ்ரீ தர்மராஜா** எனும் பழைய பெயர் இல்லை. நாக்கோன் சி தாமராட் எனும் புதுப் பெயர் தான் இருக்கிறது. அந்தப் பெயரில் தான் அழைக்கப் படுகிறது. தாய்லாந்து பள்ளிப் பாடப் புத்தகங்களிலும் சொல்லப் படுகிறது.  
தாமரலிங்காவின் முக்கியமான அரசர்களில் ஒருவர் **சந்திரபானு ஸ்ரீதர்மராஜா**. அவருடைய பெயரில் இருந்த பேரரசின் பெயர் நாக்கோன் சி தாமராட் என்று மாற்றம் கண்டது. தாய்லாந்து மொழியில் தாமராட் என்றால் தாமரை.  
நாகோன் சி தாமராட்டிற்கு அருகில் சாயா *(Chaiya)* எனும் இடத்தில் ஊவா வியெங் *(Hua-wieng temple)* கோயிலில் கல்வெட்டு எண். 24 எனும் கல்வெட்டைக் கண்டு எடுத்தார்கள். அந்தக் கல்வெட்டில் தாமரலிங்கத்தின் ஆட்சியாளர் சந்திரபானு ஸ்ரீதாமராஜா *(Chandrabhanu Sridhamaraja)* என்றும்; அவர் பத்ம வம்சத்தின் (தாமரை வம்சம்) மன்னர் என்றும் பொறிக்கப்பட்டு உள்ளது.
# தாமரலிங்கா

## சந்திரபானு ஸ்ரீதர்மராஜா

சந்திரபானு ஸ்ரீதர்மராஜா கி.பி.1230-ஆம் ஆண்டில் இருந்து 1263-ஆம் ஆண்டு வரை தாம்பிரலிங்கா பேரரசை ஆட்சி செய்தவர். தென் தாய்லாந்தில் ஒரு புத்தர் ஆலயம் உள்ளது. அதன் பெயர் போரோமாத்து ஆலயம் (Phrae Boromadhatu).  
இந்தக் ஆலயத்தைக் கட்டியதால், சந்திரபானு உலகம் முழுமையும் இப்போது நன்கு அறியப் படுகிறார். அத்துடன் புத்த உலக வரலாற்றில் பெயர் பெற்றும் விளங்குகிறார்.  
இவர் சில ஆண்டுகள் இலங்கையை ஆட்சி செய்தும் இருக்கிறார். அந்த வகையிலும் இவர் அறியப் படுகிறார். இலங்கையின் மீது தொடர்ந்து 30 ஆண்டுகள் போர் தொடுத்தார். அந்தச் சுவடுகளின்படி தாமரலிங்கம் என்பது ஒரு சமசுகிருதச் சொல். தாமரை எனும் சொல்லும் லிங்கம் எனும் சொல்லும் இணைந்து வருகிறது.  
இந்தத் தாமிரலிங்கா அரசைத் தாமரலிங்கா அர்சு என்றும் சொல்வார்கள். தாம்பிரம் என்றால் செம்பு. இது சிவப்பு நிறத்தையும் குறிக்கும். லிங்கா என்றால் இந்துக்களின் சின்னம். சிவபெருமானைக் குறிக்கும் ஒரு தெய்வீகத் தன்மை என்று அந்தச் சுவடுகள் சொல்கின்றன.
# தாமரலிங்கா

## சந்திரபானு ஸ்ரீதர்மராஜா

### தாமரலிங்காவைப் பற்றி சீன வரலாற்று ஆசிரியர்கள்

1368-ஆம் ஆண்டில் இருந்து 1644-ஆம் ஆண்டு வரை சீனாவை மிங் அரசர்கள் *(Ming dynasty)* ஆட்சி செய்தார்கள். இவர்களின் காலத்தில் தான் சீன வரலாறு ஓரளவிற்கு முழுமையாக எழுதப் பட்டது.  
அப்படி எழுதப்பட்ட வரலாற்றில் தான் தென்கிழக்காசிய வரலாற்றுப் பதிவுகளும் பதிவு செய்யப்பட்டு உள்ளன. சூ கோசென் *(Zhu Guozhen);* ஊ இங்லின் *(Hu Yinglin),* இன் சிங் *(Yǐn Qìng)* போன்ற சீன வரலாற்று ஆசிரியர்கள்.  
அந்தப் பதிவுகளில் தாமரலிங்காவைப் பற்றி அந்தச் சமயத்தில் அவர்கள் கேட்டதை; அவர்கள் பார்த்ததை எல்லாம் பதிவு செய்து இருக்கிறார்கள்.
# தாமரலிங்கா

## சந்திரபானு ஸ்ரீதர்மராஜா

### சான்போகி தாம்பிரலிங்கராத்

தாமரலிங்கா அரசு ஒரு காலக் கட்டத்தில் ஸ்ரீ விஜய பேரரசின் கீழ் இருந்து இருக்கிறது. ஸ்ரீ விஜய பேரரசைச் சீனர்கள் சான்போகி *(Sanfoqi)* என்று அழைத்து இருக்கிறார்கள்.  
தாமரலிங்கா அரசு தீபகற்ப மலாயாவின் மத்தியப் பகுதியை ஆட்சி செய்து வந்து இருக்கிறது. இந்தத் தீபகற்ப மலாயாவின் மத்தியப் பகுதி தான் இப்போதைய தென் தாய்லாந்து ஆகும்.  
மலாயாவுக்கு வந்த இலங்கை வணிகர்கள் தாமரலிங்காவைச் சாவகம் *(Savaka)* என்று அழைத்து இருக்கிறார்கள். அராபிய வணிகர்கள் சபாஜ் *(Zabaj)* என்றும் சபாக்கா *(Zabaka)* என்றும் அழைத்து இருக்கிறார்கள்.  
தென்னிந்திய வணிகர்கள் **தாமரலிங்கம்** *(Tambralingam)* என்றும் வட இந்திய வணிகர்கள் தாம்பிரலிங்கராத் *(Tambralingarath)* என்றும் அழைத்து இருக்கிறார்கள். பாரசீக மொழியில் ராத் என்றால் நாடு.
# தாமரலிங்கா

## சந்திரபானு ஸ்ரீதர்மராஜா

### தக்கோலா துறைமுகம்

தாமரலிங்கா அரசின் தலைப் பட்டணமாகத் தக்கோலா துறைமுகம் இருந்து இருக்கலாம் என்று வரலாற்று ஆசிரியர்கள் கருத்து கூறுகின்றனர்.  
தக்கோலா துறைமுகத்தில் தென்னிந்தியாவின் கலிங்கத்தைச் சேர்ந்த தமிழர்கள் அதிகமாகக் குடியேறியதாகவும் அகழாய்வுச் சான்றுகள் கூறுகின்றன.  
இந்தப் பேரரசைப் பற்றிய கல்வெட்டுகள் அல்லது அகழ்வாய்வுகள் எதுவும் அதிகமாகக் கிடைக்கவில்லை. சீன வரலாற்றை அடிப்படையாகக் கொண்டு தான் அப்படி ஓர் அரசு இருந்ததாக வரலாறும் சொல்கிறது.  
1365-ஆண்டு, தாமரலிங்கா அரசு, ஜாவாவில் இருந்த மஜாபாகித் பேரரசின் கீழ் வந்தது. அதன் பின்னர் நக்கோன் சி தம்மரத் அரசு *(Nakhon Si Thammarat Kingdom)* என பெயர் மாற்றம் கண்டது. தாய்லாந்து நாட்டின் ஒரு பகுதியாக மாறியது.
# 1988 தர்பாங் பாறை சரிவு

**1988 தர்பாங் பாறை சரிவு** (*1988 Darbang rockslide*) நேபாளத்தின் தர்பாங் பகுதியில் 1988 ஆம் ஆண்டு செப்டம்பர் மாதம் 20 ஆம் தேதி இரவு 11 மணியளவில் ஏற்பட்டது. பெரிய பாறை சரிவாக நிகழ்ந்த இந்த நிலச்சரிவில் 109 பேர் பலியாகினர் மற்றும் ஆற்றின் வலது கரையில் உள்ள அனைத்து வீடுகளும் புதைந்தன. கடல் மட்டத்திலிருந்து 1750 முதல் 1000 மீ உயரத்தில் 500 மீ அகலம், 750 மீ உயரம் கொண்ட சுமார் 5 மில்லியன் கன மீட்டர்கள் என நிலச்சரிவின் அளவு மதிப்பிடப்பட்டது. இந்த இடிபாடுகள் மியாக்டி ஆற்றில் மூன்று மணி நேரம் மூழ்கின. ஆற்றின் கீழ்பகுதியில் வெள்ளப்பெருக்கு ஏற்படாமல் இடிபாடுகள் படிப்படியாக அரிக்கப்பட்டன.  
சரிவுக்கான காரணம் தெளிவாகத் தெரியவில்லை. ஏனெனில் நிலச்சரிவு ஏற்பட்ட காலத்தில் அப்பகுதியில் மழையோ நிலநடுக்கமோ இல்லை. இருப்பினும், ஒரு மாதத்திற்கு முன்னதாக, கிழக்கு நேபாளத்தில் 6.7 ரிக்டர் அளவில் நிலநடுக்கம் ஏற்பட்டது. சுமார் 62 ஆண்டுகளுக்கு முன்பு இதேபோன்ற நிலச்சரிவில் இதே பகுதியில் சுமார் 500 பேர் உயிரிழந்தனர் என்பது குறிப்பிடத்தக்கதாகும்.
# கைலா ஆறு

**கைலா ஆறு** (*Kayla River*) என்பது மேற்கு இந்தியாவில் குஜராத்தில் ஓடும் ஒரு ஆறாகும். இது சுமராசர் கிராமத்திற்கு அருகில் உற்பத்தியாகிறது. இதன் வடிநிலம் 25 கி. மீ. நீளமுடையது. ஆற்றுப்படுகையின் மொத்த நீர்பிடிப்பு பரப்பு 168 சதுர கி.மீ. ஆகும்.
# பால்குமாரி கோயில்

**பால்குமாரி கோயில்** (Balkumari Temple) நேபாள நாட்டின் லலித்பூர் மாவட்டத்தில் அமைந்துள்ளது. கோவிலின் தோற்றம் சர்ச்சைக்குரியது, ஆனால் 7 மற்றும் 17 ஆம் நூற்றாண்டுக்கு இடையில் கட்டப்பட்டதாக கருதப்படுகிறது. கோயிலுக்கு அருகில் ஒரு குளம் உள்ளது, அது வண்டல் மண் நிரப்பப்பட்டு புதுப்பிக்கப்பட்டுள்ளது.  
பால்குமாரியின் அசல் சிலை திருடப்பட்டு இதுவரை மீட்கப்படவில்லை. நகல் சிலையும் சில முறை திருடப்பட்டது, ஆனால் திரும்ப கண்டுபிடிக்கப்பட்டது.
# அகல்யா ஸ்தானம்

, பீகார்]]
**அகல்யா ஸ்தான்** (*Ahalya Sthan*) அல்லது அகில்யா ஆஸ்தான் என்றும் அழைக்கப்படும் இது இந்தியாவின் பீகார் மாநிலத்தின் தர்பங்கா நகரில் உள்ள அகியாரி தெற்கில் அமைந்துள்ள ஒரு இந்துக் கோவிலாகும்.
# அகல்யா ஸ்தானம்

## புராணக் கதை

இராமாயணத்தின் படி, இராமனும், இலட்சுமணனும் பிரம்மரிஷி விசுவாமித்திரரின் வேள்வியைப் பாதுகாக்க காட்டுக்குச் சென்றனர். அவர்கள் செல்லும் வழியில் ஒரு ஆளரவமற்ற இடத்தைக் கண்டார்கள். இராமன் அந்த இடத்தைப் பற்றி விசாரித்தபோது, விசுவாமித்திரர் கௌதம மகரிஷியின் மனைவி சதி அகலிகையின் கதையைச் சொன்னார். மகரிஷி தன் மனைவியுடன் இங்கு தங்கி தவம் செய்து வந்தார். ஒரு நாள் கௌதமர் தனது ஆசிரமத்தை விட்டு வெளியே சென்ற போது, அவர் இல்லாத நேரத்தில், இந்திரன் கௌதமரைப் போல் மாறுவேடத்தில் வந்தான். அகலிகை, அந்த நபரின் உண்மையான அடையாளம் தெரியாமல், இந்திரனின் ஆசைக்கு அடிபணிந்தாள். இதையறிந்த கௌதம மகரிஷி தன் மனைவியை அதே இடத்தில் கல்லாக கிடக்கும்படி சபித்தார். தன் தவறை உணர்ந்த அகலிகை சாப விமோசனம் வேண்டினார். "இராமன் இந்த இடத்திற்கு வரும்போது, உனது இயல்பு நிலைக்குத் திரும்புவாய்" என மகரிஷி கூறினார். விசுவாமித்திரர் இராமனை ஆசிரமத்திற்குள் செல்லும்படி கூறினார். இராமரின் பிரகாசம் அந்த இடத்தைப் பிரகாசமாக்கியதும், அகலிகை தனது சொந்த உடலுடன் எழுந்து நின்று இராமனை வணங்கினாள். அகலிகை மகரிஷியின் மனைவியாக இருந்ததால், இராமனும் இலட்சுமணனும் அவளுக்கு வணக்கம் செலுத்தினர்.
# அகல்யா ஸ்தானம்

## கோவில்

அகலிகை ஸ்தானம் ஒரு காலத்தில் மகரிஷி கௌதமரின் ஆசிரமம் இருந்த இடமாகும். இக்கோவில், அதன் தற்போதைய கட்டமைப்பு வடிவத்தில் பொ.ச.1662-க்கும் 1682-க்கு இடையில் மகாராஜா சத்ர சிங், மகாராஜா உருத்ர சிங் ஆகியோரின் ஆட்சியின் போது கட்டப்பட்டது. இந்தியாவின் முதல் இராமன் ஜானகி கோவிலும் இதுதான். இந்தக் கோவில் கலை மற்றும் பண்டைய இந்திய கட்டிடக்கலையின் சிறந்த வடிவங்கள் மற்றும் வடிவமைப்புகளுடன் அழகாக உருவாக்கப்பட்டுள்ளது. கோவிலின் உள்ளே, இராமனின் மனைவியான சீதையின் பாதச்சுவடுகளை முக்கிய வழிபாட்டுப் பொருளாகக் கொண்ட தட்டையான கல் ஒன்றும் உள்ளது.
# அகல்யா ஸ்தானம்

## திருவிழாக்கள்

கோவில் தினமும் காலை 5 மணி முதல் இரவு 10 மணி வரை திறந்திருக்கும். இந்து மாதமான சித்திரையில் இராம நவமியும் (மார்ச் இறுதியில் - ஏப்ரல் தொடக்கத்தில்), மார்கழியில் விவாக பஞ்சமியும் கொண்டாடப்படுகிறது.
# விக்கிப்பீடியா:பங்களிப்பாளர் அறிமுகம்/Uksharma3

**பயனர்:Uksharma3** (எஸ். எஸ். உமாகாந்தன்) சென்னையைச் சேர்ந்தவர். 2013 ஆம் ஆண்டு முதல் தமிழ் விக்கிப்பீடியாவில் பங்களித்துள்ளார். பள்ளிக் கல்வியை இலங்கை யாழ்ப்பாணத்திலும், பட்டப்படிப்பை 1964 ஆம் ஆண்டில் திருச்சியிலும் பெற்றார். இலங்கை அஞ்சல் துறையில் வானொலித் தந்தியாளராக பணியாற்றினார். கொழும்பு நகரில் ஊடகத்துறை பயிற்சி பெற்று இலங்கை தமிழ்/ஆங்கில பத்திரிகைகள், தமிழக இதழ்கள், இலங்கை வானொலி, சென்னை வானொலி, வெளிநாட்டுத் தமிழ்/ஆங்கில வானொலி ஒலிபரப்புகளிலும் பங்களிப்புகள் செய்துள்ளார். தமிழ் ஒலி என்ற வானொலி ஒலிபரப்புகள் தொடர்பான இதழை 1980களில் வெளியிட்டார். நெதர்லாந்து வானொலியின் ஆங்கில ஒலிபரப்பு 1990 ஆம் ஆண்டு நடத்திய உலகளாவிய கட்டுரைப் போட்டியில் முதல் பரிசு பெற்றார். ஜெர்மன் வானொலியின் ஒலிபரப்பு அலைவரிசைக் கண்காணிப்பாளராக 10 ஆண்டுகள் பணியாற்றினார். ஜெனீவாவைத் தலைமையகமாகக் கொண்ட அனைத்துலக செஞ்சிலுவை கமிட்டியில் (ஐ.சி.ஆர்.சி) பரப்புரை செயலாளர், ஊடக தொடர்பாளர், தமிழ்⇔ஆங்கில மொழிபெயர்ப்பாளர் ஆகிய பணிகளில் 10 ஆண்டுகள் பல்வேறு நகரங்களில் பணியாற்றினார். பின்னர் வலைதளங்கள் வடிவமைக்கும் பயிற்சி பெற்று 7 ஆண்டுகள் வலைதள வியாபாரம் செய்து வந்தார். 2012 ஆம் ஆண்டு எல்லாப் பணிகளிலிருந்தும் ஓய்வு பெற்றபின் தமிழ்/ஆங்கில விக்கிப்பீடியாவில் பங்களிக்கத் தொடங்கினார்.
# முதலாம் வாசுதேவன்

**முதலாம் வாசுதேவன்** (*Vasudeva* I) ஒரு குசானப் பேரரசர்களில் கடைசி அரசராக இருந்தார். கனிஷ்கரின் சகாப்தத்தின் பொ.ச. 64 முதல் 98 வரையிலான பெயரிடப்பட்ட கல்வெட்டுகள் இவரது ஆட்சி குறைந்தது பொ.ச.191 முதல் 232 வரை நீட்டிக்கப்பட்டிருந்ததாகக் கூறுகின்றன. இவர் வட இந்தியா, நடு ஆசியப் பகுதிகளில் ஆட்சி செய்தார். அங்கு இவர் பல்கு ( பாக்திரியா ) நகரில் நாணயங்களை அச்சிட்டார். சாசானியர்களின் எழுச்சியையும், இவரது பிரதேசத்தின் வடமேற்கில் குசான-சசானியர்களின் முதல் படையெடுப்புகளையும் இவர் சமாளிக்க வேண்டியிருந்தது.  
இவரது முன்னோடியான குவிஷ்கனின் கடைசியாக பெயரிடப்பட்ட கல்வெட்டு, கனிஷ்கர் சகாப்தத்தின் (187 பொ.ச.) 60 ஆம் ஆண்டில் இருந்தது. மேலும் அவர் 229 பொ.ச.வின் பிற்பகுதியில் ஆட்சி செய்ததாக சீனச் சான்றுகள் தெரிவிக்கின்றன.
# முதலாம் வாசுதேவன்

## சீனாவுடனான தொடர்புகள்

சீன வரலாற்று நாளேடான சங்கூழியில் இவர் பொ.ச.229-இல் சீனப் பேரரசர் காவ் ரூயிக்கு காணிக்கை அனுப்பியதாக பதிவு செய்யப்பட்டுள்ளது. இவர், கடைசி குசான ஆட்சியாளர் என சீன ஆதாரங்களில் குறிப்பிடப்பட்டுள்ளார். நடு ஆசியாவிலிருந்து சீன சக்தி பின்வாங்கும் போது இவரது ஆட்சி எழுச்சி கண்டது. மேலும் அந்த பகுதியில் உள்ள அதிகார வெற்றிடத்தை இவர் நிரப்பியிருக்கலாம் என்றும் கருதப்படுகிறது. இக்காலத்தில் நடு ஆசியாவில் தர்மகுப்தக பௌத்தக் குழுவின் பெரும் விரிவாக்கமும் இந்த நிகழ்வோடு தொடர்புடையது.
# முதலாம் வாசுதேவன்

## நாணயம்

வாசுதேவரின் நாணயங்கள் தங்கத் தினார், கால் தினார், செப்பு நாணயங்களைக் கொண்டிருந்தன. கனிஷ்கர் மற்றும் குவிஷ்கரின் நாணயங்களில் காட்டப்பட்ட தெய்வங்களின் உருவங்களை இவர் கிட்டத்தட்ட முழுவதுமாக அகற்றினார். மாவோ மற்றும் நானாவின் உருவங்களைக் கொண்ட சில நாணயங்களைத் தவிர, வாசுதேவரின் அனைத்து நாணயங்களிலும் உள்ள கடவுள் பொதுவாக சிவன் என்று அடையாளம் காணப்படுகிறது. இதன் பின்பகுதியில் ஓசோ என்ற ஒரு தெய்வம் காணப்படுகிறது. முன்புறத்தில், வாசுதேவர் கனிஷ்கரின் அரச உருவத்தை நிலைநிறுத்துகிறார். தனது கையில் திரிசூலத்தை வைத்திருப்பது போல தனது உருவத்தை அமைத்தார். மற்றொரு திரிசூலம் சில நேரங்களில் சிறிய பலிபீடத்தின் மீது சேர்க்கப்பட்டுள்ளது. தனது ஆட்சியின் முடிவில், வாசுதேவன் தனது நாணயத்தில் நந்திபாத சின்னத்தை (காளையின் குளம்பு) அறிமுகப்படுத்தினார்.
# முதலாம் வாசுதேவன்

## வடமேற்கில் சாசானியப் படையெடுப்பு

வடமேற்கு இந்தியா வரையிலான சசானியர்களின் படையெடுப்பாலும் சுமார் பொச. 240- இலிருந்து குசான-சாசானியர்கள் அல்லது குசானர்களால் இவரது ஆட்சி முடிவுக்கு வந்தது. வாசுதேவன் பாக்திரியாவின் பிரதேசத்தை அதன் தலைநகரான பல்குவில் முதலாம் அர்தாசிர் என்ற குசான அரசனிடம் இழந்திருக்கலாம். அதன்பிறகு, குசான ஆட்சி அவர்களின் கிழக்குப் பகுதிகளான மேற்கு மற்றும் மத்திய பஞ்சாபில் கட்டுப்படுத்தப்பட்டது.
# முதலாம் வாசுதேவன்

## சிலை

வாசுதேவனின் ஒப்பீட்டளவில் அமைதியான ஆட்சியானது ஒரு முக்கியமான கலைத் தயாரிப்புகளால் குறிக்கப்படுகிறது. குறிப்பாக சிற்பங்களில். பல பௌத்தச் சிலைகள் வாசுதேவரின் ஆட்சி காலத்தைச் சேர்ந்தவை. மேலும் பௌத்தக் கலையின் காலவரிசைக்கு முக்கியமான சான்றுகளாகும்.  
மதுரா அருங்காட்சியகத்தில் இருக்கும் புத்தர் சிலையின் அடிப்பகுதியில் உள்ள கல்வெட்டு முதலாம் வாசுதேவரைப் பற்றிக் கூறுகிறது: "மகாராஜா தேவபுத்திர வாசுதேவரின் 93 வது ஆண்டில்..." எனத் தொடங்குகிறது. இது 171 பொ.ச. அல்லது 220-க்கு ஒத்ததாக இருக்கலாம். கனிஷ்கர் சகாப்தம் 127 இல் தொடங்கியது. ஓரளவு பாதுகாக்கப்பட்ட சாக்யமுனி சிலை, "ஆண்டு 94" என்று குறிப்பிடப்பட்டுள்ளது. இருப்பினும் இது வாசுதேவனைப் பற்றி குறிப்பிடவில்லை.  
மதுராவில் கண்டுபிடிக்கப்பட்ட சைன சிலையிலும் வாசுதேவனின் பெயரில் உள்ள பிரதிஷ்டைகள், தேதிகளுடன் காணப்படுகின்றன.
# முதலாம் வாசுதேவன்

## இதனையும் காண்க

- குவிஷ்கன்
- கனிஷ்கர்
- வீமா காட்பீசஸ்
- வார்தாக் செப்புப் பானை
# நேபாள் தருண் தளம்

**நேபாள் தருண் தளம்** (*Nepal Tarun Dal*) என்பது நேபாளி காங்கிரசு கட்சியின் இளைஞர் பிரிவாகும். இந்த அமைப்பு நேபாளத்தில் அனைத்து மாவட்டங்களிலும் பணி நிலை குழுக்களுடன் மிகவும் செல்வாக்கு மிக்க இளைஞர் அமைப்புகளில் ஒன்றாகச் செயல்படுகிறது. தருண் என்ற பெயரில் இந்த அமைப்பு ஒரு பத்திரிகை வெளியீடும் உள்ளது.
# நேபாள் தருண் தளம்

## வரலாறு

2012 ஆம் ஆண்டு நேபாள தருண் தளம் அரசாங்கம் திட்டமிட்ட தேர்தல் அரசியலமைப்பிற்கு முரணானது என்று தங்கள் நம்பிக்கையை தெரிவித்தது.[1] 14 ஏப்ரல் 2012 ஆம் ஆண்டு ஏப்ரல் மாதம் 14 ஆம் தேதியன்று நேபாளி காங்கிரசு கட்சி 45 உறுப்பினர்களைக் கொண்ட தருண் தளத்தின் மத்திய குழுவை அறிவித்தது. உதயா சம்சேர் ராணா இக்குழுவிற்கு தலைமை தாங்கினார். நேபாள தருண் தால் அதன் 4 ஆவது தேசிய பொது மாநாட்டை பிப்ரவரி 2013 முதல் வாரத்தில் நடத்த திட்டமிட்டது.
# நேபாள் தருண் தளம்

## நபி ராணா மகர் படுகொலை

2013 ஆம் ஆண்டில், இக்குழுவின் உறுப்பினர் நபி ராணா மகரின் மரணம் அரசியல் பழிவாங்கலுக்காக கொலை செய்யப்பட்டதாக நம்புவதாகவும் இக்குழு கூறியது. சல்லேரி வ.உ.சி.க்கு அருகில் உள்ள குன்றின் அடியில் நபி ராணா மகர் கண்டெடுக்கப்பட்டார், தொடர்ந்து நடத்தப்பட்ட விசாரணையில் அவர் கூரிய ஆயுதத்தால் கொலை செய்யப்பட்டது கண்டுபிடிக்கப்பட்டது. நான்கு பேர் கைது செய்யப்பட்டனர்.
# ஸ்விஃப்ட்

பன்னாட்டுப் பணப் பரிமாற்றங்களை விரைவாகவும், எளிதாகவும் மேற்கொள்ள **ஸ்விஃப்ட்** எனும் வலைதளம் சேவை அமைப்பாக பயன்படுகிறது. *பன்னாட்டு வங்கிகளுக்கு இடையேயான நிதிசார்ந்த தகவல்தொடர்பு* (Worldwide Interbank Financial Telecommunication) என்பதன் சுருக்கமே *ஸ்விஃப்ட்* என்பதாகும். 1973-ஆம் ஆண்டில் ஸ்விஃப்ட் அமைப்பு பெல்ஜியமில் நிறுவப்பட்டது. ஸ்விஃப்ட், 200-க்கும் மேற்பட்ட நாடுகளில் 11,000 வங்கிகள் மற்றும் நிறுவனங்களை இணைக்கிறது.  
ஸ்விஃப்ட் அமைப்பு பாரம்பரிய வங்கி அல்ல. இது ஒரு வகையான உடனடி செய்தியிடல் அமைப்பாகும். மிகச்சிறு பணப்பரிமாற்றத்திற்கு பயன்படுத்தப்படும் ஒருமித்த கொடுக்கல் இணைப்பிடைமுகம் போன்று ஸ்விப்ட் மில்லியன் கணக்கில் பணப்பரிமாற்றம் நடத்தப் பயன்படுகிறது. பணம் அனுப்பப்பட்ட பிறகும், பெறப்பட்ட பிறகும் பயனர்களுக்கு ஸ்விப்ட் அமைப்பு தகவல் அளிக்கிறது. பெரும்பாலான பெரிய வங்கிகள் மற்றும் நிதி நிறுவனங்கள் ஸ்விஃப்ட் வலைதளத்தைப் பயன்படுத்துகின்றது. இரண்டு வங்கிகளுக்கிடையேயான நடைபெறும் பணப்பரிமாற்றங்களை சிறிய செய்தி சுருக்கம் மூலம் ஸ்விப்ட் வலைதளம் தொடர்புடையர்களுக்கு அனுப்புவதன் மூலம் நிதிப்பரிமாற்றங்கள் உறுதி செய்யப்படுகிறது.  
இரண்டு வங்கிகள் உறவில் இருக்கும்போது (ஒருவருக்கொருவர் வணிகக் கணக்குகள்), ஸ்விப்ட் செய்தி வந்தவுடன் பரிமாற்றம் செய்யப்படுகிறது. ஒருவரின் தனிப்பட்ட கணக்கிலிருந்து பணம் மற்றவரின் கணக்கிற்கு வங்கிகளின் வணிகக் கணக்குகள் வழியாக மாற்றப்படுகிறது. இதற்கு வங்கிகள் சேவைக் கட்டணம் வசூலிக்கிறது. நிதிப் பரிமாற்றத்தில் இரண்டு வங்கிகளுக்கும் தொடர்பு இல்லை என்றால், ஒரு இடைநிலை வங்கியாக ஸ்விப்ட் அமைப்பு செயல்படும். இதற்கு கூடுதல் கட்டணம் வசூலிக்கப்படும். பரிமாற்றத்தில் இரண்டு வகையான நாணயங்கள் இருந்தால், வங்கிகளில் ஒன்று நாணய பரிமாற்றத்தை செய்யும். ஆனால் ஸ்விப்ட் வலைதளம் உண்மையில் பணத்தை மாற்றாது, குறியீடுகளைப் பயன்படுத்தி நிறுவனங்களுக்கிடையேயான பரிவர்த்தனை செயல்முறை ஆணைகளை தெரிவிக்கிறது.  
உண்மையான நிதி பரிமாற்றத்திற்குப் பயன்படுத்தப்படும் சர்வதேச வங்கிக் கணக்கு எண் (IBAN) மற்றும் வங்கி அடையாளக் குறியீடு (IBAN) வடிவங்கள் தரப்படுத்தள்ளது. ஸ்விஃப்ட் வலைதளம், ஒவ்வொரு நிதி நிறுவனத்திற்கும் தனிப்பட்ட மற்றும் 8 அல்லது 11 எழுத்துகளைக் கொண்ட ஒரு குறியீட்டை ஒதுக்குகிறது. இந்த ஸ்விஃப்ட் குறியீடு, ISO-9362 அல்லது வங்கி அடையாளக் குறியீடு (BIC) என அழைக்கப்படுகிறது. இது நிறுவனக் குறியீடு, நாட்டின் குறியீடு, இருப்பிடக் குறியீடு (அல்லது நகரக் குறியீடு) மற்றும் தனிப்பட்ட வங்கிக் கிளைகளுக்கான விருப்பக் கிளைக் குறியீடு ஆகியவற்றை உள்ளடக்கியது.  
சர்வதேச வங்கிக் கணக்கு எண் (IBAN) குறியீடு மற்றும் ஸ்விஃப்ட் குறியீடு ஆகியவை ஒரே மாதிரியானவை அல்ல. ஸ்விஃப்ட் குறியீடு ஒரு வங்கியை மட்டுமே அடையாளப்படுத்துகிறது, சர்வதேச வங்கிக் கணக்கு எண் (IBAN) குறியீடு மற்றும் வங்கியில் உள்ள குறிப்பிட்ட கணக்கு இரண்டையும் அடையாளம் காட்டுகிறது. ஐக்கிய அமெரிக்க நாடு சர்வதேச வங்கிக் கணக்கு எண் பயன்படுத்துவதற்கு பதிலாக, உள்நாட்டுப் பணப்பரிமாற்றங்களுக்கு ABA ரூட்டிங் எண்களையும், சர்வதேச பணப்பரிமாற்றங்களுக்கு ஸ்விப்ட் குறியீடுகளையும் பயன்படுத்துகிறது.
# ஸ்விஃப்ட்

## ஸ்விப்ட் செயல்படும் முறை

ஒரு பொருளை ஏற்றுமதி செய்பவருக்கும், இறக்குமதி செய்பவருக்கும் இடையே பொதுவான ஒரு வங்கி அல்லது நிதி நிறுவனம் இல்லையெனில், ஸ்விப்ட் அமைப்பு இருவரின் வங்கிகளுக்கும் இடையே ஒரு இடைத்தரகராக வேலை செய்யும். ஸ்விப்ட் வலைதளம் உண்மையில் பணத்தை மாற்றாது. இது ஸ்விப்ட் குறியீடுகளைப் பயன்படுத்தி நிதி நிறுவனங்களுக்கிடையேயான நிதிப்பரிமாற்ற ஆணைகளை தெரிவிக்கிறது. உண்மையான நிதி பரிமாற்றத்திற்குப் பயன்படுத்தப்படும் சர்வதேச வங்கிக் கணக்கு எண் (IBAN ) மற்றும் வங்கி அடையாளக் குறியீடு (BIC) வடிவங்களை தரப்படுத்தியுள்ளது. ஸ்விஃப்ட் ஒவ்வொரு நிதி நிறுவனத்திற்கும் தனிப்பட்ட மற்றும் 8 அல்லது 11 எழுத்துகளைக் கொண்ட ஒரு குறியீட்டை ஒதுக்குகிறது. இந்த ஸ்விப்ட் குறியீடு, ISO-9362 அல்லது வங்கி அடையாளக் குறியீடு (BIC) குறியீடு என அழைக்கப்படுகிறது. இது நிறுவனக் குறியீடு, நாட்டின் குறியீடு, இருப்பிடக் குறியீடு (அல்லது நகரக் குறியீடு) மற்றும் தனிப்பட்ட கிளைகளுக்கான விருப்பக் கிளைக் குறியீடு ஆகியவற்றை உள்ளடக்கியது. வங்கி அடையாளக் குறியீடு மற்றும் ஸ்விப்ட் குறியீடு ஆகியவை ஒரே மாதிரியானவை அல்ல. ஸ்விப்ட் குறியீடு ஒரு வங்கியை மட்டுமே அடையாளப்படுத்துகிறது. சர்வதேச வங்கிக் கணக்கு எண் (IBAN) வங்கி மற்றும் வங்கியில் உள்ள குறிப்பிட்ட கணக்கு இரண்டையும் அடையாளம் காட்டுகிறது.
# ஸ்விஃப்ட்

## ஸ்விப்ட் அமைப்பை இயக்குபவர்கள்

ஸ்விப்ட் என்பது நாடுகளுக்கு இடையேயான ஒரு கூட்டுறவு முறை அமைப்பாகும். இதை எந்த ஒரு நாட்டாலும் தனிப்பட்ட முறையில் கட்டுப்படுத்தப்படவில்லை. இது 25 பேர் கொண்ட பன்னாட்டு இயக்குநர்கள் குழுவால் நிர்வகிக்கப்படுகிறது மற்றும் **குழு-10** நாடுகளின் மைய வங்கிகளான ரிக்ஸ் பேங்க், சுவிஸ் நேஷனல் பேங்க், பாங்க் ஆஃப் இங்கிலாந்து, யுஎஸ்ஏ பெடரல் ரிசர்வ் அமைப்பு, ஐரோப்பிய மத்திய வங்கி மற்றும் நேஷனல் பேங்க் ஆஃப் பெல்ஜியம் ஆகியவற்றால் மேற்பார்வையிடுவதுடன், நடுநிலையாகவும் செயல்படுகிறது. ஸ்விப்ட் அமைப்பு பெல்ஜியம் நாட்டின் சட்டத்தின் கீழ் செயல்படுவதால், அது தடைகள் உட்பட ஐரோப்பிய ஒன்றியத்தின் விதிமுறைகளுக்கும் இணங்க செயல்படவேண்டும்.
# ஸ்விஃப்ட்

## ஸ்விப்ட் அமைப்பை இயக்குபவர்கள்

### ஸ்விப்ட் அமைப்பு தடை செய்த நாடுகள்

2012-ஆம் ஆண்டில் ஐரோப்பிய ஒன்றியத்தின் ஒழுங்குமுறை ஆணையம், இரானின் சர்ச்சைக்குரிய அணுசக்தித் திட்டம் நாட்டின் மீது பொருளாதாரக் கட்டுப்பாடுகளை விதித்தது. இதனால் ஈரான் நாடு ஸ்விப்ட் அமைப்பு மூலம் உலக நாடுகளிடையே பணப்பரிமாற்றங்கள் மேற்கொள்ள இயலாததால், ஈரான் நாட்டின் பொருளாதாரம் வலு இழந்தது.  
2022-ஆம் ஆண்டு, பிப்ரவரி இறுதி வாரத்தில் துவங்கிய உக்ரைன் மீதான உருசியாவின் போரைக் கட்டுப்படுத்துவதற்கு, ஸ்விப்ட் அமைப்ப்பிலிருந்து ருசியா விலக்கப்பட்டது. இதனால் உருசியா எரிவாயு மற்றும் பெட்ரோலியப் பொருட்கள் வெளிநாடுகளுக்கு வணிகம் செய்தாலும், அதற்கான நிதியை பெற இயலாது, பொருளாதார நெருக்கடியை சந்திக்க நேரிடும்.
# ஸ்விஃப்ட்

## இதனையும் காண்க

- ஒருமித்த கொடுக்கல் இணைப்பிடைமுகம்
# கேமாசந்த் யாதவ் பல்கலைக்கழகம்

**கேமாசந்த் யாதவ் விசுவவித்யாலயா** (*Hemchand Yadav Vishwavidyalaya*)அல்லது **கேமாசந்த் யாதவ் பல்கலைக்கழகம்** என்பது இந்தியாவின் சத்தீசுகரில் உள்ள துர்க்கில் அமைந்துள்ள ஒரு மாநில பல்கலைக்கழகம் ஆகும். இது முன்னர் துர்க் விசுவவித்யாலயா என்று அழைக்கப்பட்டது. ராய்ப்பூரில் உள்ள பண்டிட் ரவிசங்கர் சுக்லா பல்கலைக்கழகம் 2015-ல் பிரிக்கப்பட்ட பிறகு இந்தப் பல்கலைக்கழகம் உருவாக்கப்பட்டது. இப்பல்கலைக்கழகம் 2018-ல் அரசியல்வாதியான கேம்சந்த் யாதவின் பெயரால் அழைக்கப்பட்டது. இப்பல்கலைக்கழகத்தின் அதிகார வரம்பு பலோட், பெமேதரா, துர்க், கபீர்தாம், மன்பூர் மோலா மற்றும் ராஜ்நந்த்கான் ஆகிய மாவட்டங்களில் அமைந்துள்ள கல்லூரிகளைக் கொண்டுள்ளது.
# கேமாசந்த் யாதவ் பல்கலைக்கழகம்

## அமைவிடம்

இப்பல்கலைக்கழகம் ராய்பூர் நாகா, துர்க்கில் அமைந்துள்ள பெண்கள் முதுநிலை கல்லூரி கேமுசு கட்டிடத்தில் அமைந்துள்ள. ,
# கேமாசந்த் யாதவ் பல்கலைக்கழகம்

## துணைவேந்தர்

சத்தீசுகரின் ஆளுநர், 12 செப்டம்பர் 2019 அன்று ராய்ப்பூரில் உள்ள அரசு இராதாபாய் நவியன் பெண்கள் கல்லூரியின் முதல்வர் அருணா பால்டாவினைப் பல்கலைக்கழகத்தின் முதல் துணைவேந்தராக நியமித்தார்.
# கேமாசந்த் யாதவ் பல்கலைக்கழகம்

## இணைவுபெற்ற கல்லூரிகள்

இப்பல்கலையின் ஆளுகையில் தற்பொழுது 143 இணைவுபெற்ற கல்லூரிகள் செயல்படுகின்றன.
# மெட்டிக்

பண்டைய கிரேக்கத்தில், **மெட்டிக்** (*Metic*) என்பவர்கள் ஏதென்சில் குடியுரிமை இல்லாத வெளிநாட்டு மக்களாவர். இவர்கள் கிரேக்க நகர அரசில் வசிக்கும் குடிமக்களுக்கான உரிமைகளைப் பெறாதவர்களாவர்.
# மெட்டிக்

## தோற்றம்

ஏதென்சில் வெளிநாட்டவரின் குடியேற்றத்தின் வரலாறு தொன்மையான காலத்திற்கு முந்தையது. சோலோன் தனது நகரத்திற்கு கைவினை பணிக்காக இடம்பெயர்ந்துவந்த வெளிநாட்டவர்களுக்கு ஏதெனியன் குடியுரிமையை வழங்கியதாகக் கூறப்படுகிறது. இருப்பினும், சோலோனின் காலத்தில் மெட்டிக் என்ற நிலை இல்லை.
# மெட்டிக்

## குறிப்பிடத்தக்க மெட்டிக்குகள்

- அரிசுட்டாட்டில்
- அசுபாசியா
- அனாச்சார்சிஸ்
- சினோப்பின் டயோஜெனெஸ்
- லிசியாஸ்
- புரோட்டாகோராஸ்
# சேலம் மாநகரத் தந்தைகள் பட்டியல்

**சேலம் மாநகரத் தந்தை** (*Mayor of Salem*) என்பவர் தமிழ்நாட்டிலுள்ள சேலம் மாநகரின் முதல் குடிமகன் ஆவார். தேர்ந்தெடுக்கப்பட்ட மேயர் என்ற பதவிக்குரியவரான இவர் சேலம் மாநகராட்சியின் 60 மாமன்ற உறுப்பினர்களின் ஒத்துழைப்புடன் நகரத்தின் தலைமை நிர்வாகியாக பொறுப்பு வகிக்கிறார்.  
2006-ஆம் ஆண்டு மேயரை மக்களே நேரடியாகத் தேர்ந்தெடுக்கும் முறை நீக்கப்பட்டது. தமிழ்நாடு தேர்தல் ஆணையத்தின் பரிந்துரையின் பேரில் 2011 ஆம் ஆண்டு நேரடித் தேர்தல் முறை மீண்டும் கொண்டுவரப்பட்டது.  
தமிழ்நாட்டில் உள்ளாட்சித் தேர்தலை நடத்துவதில் தொடர்ச்சியான தாமதம் ஏற்பட்டமையால் மாநிலத்தில் உள்ள மற்ற மேயர்களைப் போலவே சேலம் மேயர் பதவியும் 25 அக்டோபர் 2016 முதல் 4 மார்ச் 2022 வரை காலியாக இருந்தது. 2022 நகர்ப்புற உள்ளாட்சித் தேர்தலைத் தொடர்ந்து திராவிட முன்னேற்றக் கழகத்தை (திமுக) சேர்ந்த ஆ. இராமச்சந்திரன், சேலத்தின் ஆறாவது மேயராக 4 மார்ச் 2022 அன்று பதவியேற்றார்.
# சேலம் மாநகரத் தந்தைகள் பட்டியல்

## நகரத் தந்தைகள் பட்டியல்

| **மாமன்றமும் மேயர் பதவியும் இல்லை (25 அக்டோபர் 2016 – 2 மார்ச் 2022)** |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1 | G. சூடாமணி | திராவிட முன்னேற்றக் கழகம் | 25 அக்டோபர் 1996 | 2001 | 1ஆவது | 1ஆவது |  |  |
| 2 | இரா. சுரேசு குமார் | அனைத்திந்திய அண்ணா திராவிட முன்னேற்றக் கழகம் | 2001 | 2006 | 1ஆவது | 2ஆவது |  |  |
| 3 | எசு.சவுண்டப்பன் | 2006 | 27 அக்டோபர் 2006 | 1ஆவது |  |  |  |  |
| 4 | ஜெ. ரேகா பிரியதர்சினி | மக்களால் நேரடியாகத் தேர்வு | திராவிட முன்னேற்றக் கழகம் | 28 அக்டோபர் 2006 | 24 அக்டோபர் 2011 | 1ஆவது | 3ஆவது |  |
| 5 | எசு.சவுண்டப்பன் | அனைத்திந்திய அண்ணா திராவிட முன்னேற்றக் கழகம் | 25 அக்டோபர் 2011 | 24 அக்டோபர் 2016 | 2ஆவது | 4ஆவது |  |  |
| 6 | ஆ. இராமச்சந்திரன் | 6 | திராவிட முன்னேற்றக் கழகம் | 4 மார்ச் 2022 | *பதவியில்* | 1ஆவது | 5ஆவது | } |
# கோ. ஆதிமூலம்

**தில்லை காந்தி** என்கிற **கோ. ஆதிமூலம்** (*Adhimoolam*) என்பவர் இந்திய அரசியல்வாதியும் தமிழ்நாட்டின் முன்னாள் சட்டமன்ற உறுப்பினர் ஆவார். ஆதிமூலம் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் 1984 தேர்தலில் ஆண்டிமடம் தொகுதியிலிருந்து அதிமுக வேட்பாளராகப் போட்டியிட்டுத் தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# ஐக்கிய நாடுகள் பாதுகாப்பு அவை தீர்மானம் 2623

**ஐக்கிய நாடுகள் பாதுகாப்பு அவை தீர்மானம் 2623** (*United Nations Security Council Resolution 2623*) 2022 ஆம் ஆண்டு பிப்ரவரி மாதம் 27 ஆம் தேதியன்று ஏற்றுக்கொள்ளப்பட்டது. இத்தீர்மானத்தின்படி, உக்ரைனுக்காக ஒரு சிறப்பு பொதுச் சபைக்கு பாதுகாப்பு அவை வாக்களித்தது. உக்ரைனில் நெருக்கடிகள் குறித்த அவசரக் கூட்டத்திற்கு இத்தீர்மானம் அழைப்பு விடுக்கிறது.  
உருசியா தீர்மானத்திற்கு எதிராக வாக்களித்தது. ஆனால் சீனா, இந்தியா மற்றும் ஐக்கிய அரபு அமீரகம் போன்ற நாடுகள் வாக்கெடுப்பில் கலந்து கொள்ளவில்லை.
# ஐக்கிய நாடுகள் பாதுகாப்பு அவை தீர்மானம் 2623

## வாக்கு

- தடித்த எழுத்துகளில் நிரந்தர உறுப்பினர்கள்.
# பான் பான் இராச்சியம்

**பான் பான் இராச்சியம்** (மலாய்: *Kerajaan Pan Pan* அல்லது *Panpan*; ஆங்கிலம்: *Pan Pan Kingdom*) என்பது கி.பி. 3-ஆம்; 7-ஆம் நூற்றாண்டுகளில் தீபகற்ப மலேசியாவின் வட மேற்குப் பகுதியில் அமைந்து இருந்த ஓர் இந்து மத அரசு ஆகும்.  
மலாயாவின் கிளாந்தான், திராங்கானு மாநிலங்களையும்; தாய்லாந்தில் சூராட் தானி மாநிலம் *(Surat Thani)*, நக்கோன் சி தாமராத் மாநிலம் *(Nakhon Si Thammarat)* எனும் இரு மாநிலங்களையும் பான் பான் அரசு (Pan Pan) ஆட்சி செய்து இருக்கிறது.
# பான் பான் இராச்சியம்

## வரலாறு

பான் பான் அரசைப் பற்றி அதிகம் அறியப்படவில்லை. இருப்பினும் இந்த அரசை 775-ஆம் ஆண்டிற்குப் பின்னர் ஸ்ரீ விஜய அரசு தன் கட்டுப்பாட்டின் கீழ் கொண்டு வந்து உள்ளது.  
பான் பான் அரசு தோன்றுவதற்கு முன்னதாகவே பேராக் மாநிலத்தின் புருவாஸ் பகுதியில் கங்கா நகரம் *(Gangga Negara)* எனும் இந்திய மய அரசு உருவாகி விட்டது. பான் பான் அரசின் தலைநகரம் சையா *(Chaiya)*. இந்த நகரம் இன்னும் தாய்லாந்தில் இருக்கிறது.  
கிரா குறுக்குநிலம் *(Kra Isthmus)*; தாய்லாந்தையும் மலாயாவையும் பிரிக்கும் ஒரு குறுக்குநிலம். அங்குதான் கிழக்குக் கரைப் பக்கமாக இந்தச் சையா நகரம் இருக்கிறது. இந்த நகரம் தான் முன்பு காலத்தில் பான் பான் அரசின் தலைநகரமாகவும் விளங்கி இருக்கிறது.
# பான் பான் இராச்சியம்

## வரலாறு

### கவுந்தய்யா II

கி.பி. 424; கி.பி. 453-ஆம் ஆண்டுகளின் இடைவெளிக் காலத்தில் பான் பான் அரசு, சீனாவிற்குத் தூதுக் குழுக்களை அனுப்பி வைத்து இருக்கிறது. அப்போது பான் பான் அரசை கவுந்தய்யா II *(Kaundinya II)* எனும் அரசர் ஆட்சி செய்து இருக்கிறார்.  
இந்த அரசர் தான் பூனான் அரசின் இந்து மதத்தைப் பரப்புவதற்கு முயற்சிகள் செய்து இருக்கிறார். பூனான் அரசு என்பது கம்போடியாவைச் சார்ந்த ஒரு அசாகும்.
# பான் பான் இராச்சியம்

## சையா அகழாய்வுகள்

1920-ஆம் ஆண்டில் சையா நகரத்தில் அகழாய்வு செய்தார்கள். மண்ணுக்குள் பல மீட்டர்கள் ஆழத்தில் கட்டடச் சிதைவுகள்; கருங்கல் சிலைச் சிதைவுகள்; கரும்பாறைச் சிதைவுகள்; சிலை பீடங்கள்; கோயில் கருவறைத் தூண்கள் என்று நிறையவே பழம் பொருட்கள் கிடைத்தன.  
அந்தச் சிதைவுகள் மூலமாகத் தான் பான் பான் என்கிற ஓர் அரசு இருந்ததற்கான சான்றுகளும் கிடைத்தன. அப்படித்தான் தமிழ்நாட்டில் இருந்து வணிகம் செய்ய வந்த வணிகத் தமிழர்கள் சார்ந்த ஓர் அரசு இருந்தது எனும் செய்தியும் வெளியுலகத்திற்குத் தெரிய வந்தது.
# பான் பான் இராச்சியம்

## சையா அகழாய்வுகள்

### சிவபெருமான் சிலைகளின் சிதைவுகள்

தாய்லாந்தில் இருக்கும் நாக்கோன் சி தாமராட் மாவட்டத்தில் சிச்சோன் *(Sichon)*, தா சாலா *(Tha Sala)* எனும் புறநகர்ப் பகுதிகளில் மட்டும் 30-க்கும் மேற்பட்ட தொல் பொருள் சிதைவு இடங்கள் கண்டுபிடிக்கப்பட்டு உள்ளன.  
அதாவது பான் பான் காலத்துச் சிதைவுகள். பெரும்பாலானவை இந்து சமயம் சார்ந்த சரணாலயங்கள். இந்தச் சரணாலயங்களில் காணப்பட்ட சிலைகள் அனைத்துமே சிவபெருமான் சிலைகளின் சிதைவுகள் ஆகும்.
# பான் பான் இராச்சியம்

## சையா அகழாய்வுகள்

### கம்போடியாவில் பல்லவர் ஆட்சியை உருவாக்கிய கவுந்தியா

கம்போடியா; பூனான், அன்னாம்; சாம்பா; வியட்நாம் பகுதிகளுக்குச் செல்லும் பாய்மரக் கப்பல்கள் கிளாந்தான் கரையோர பான் பான் அரசின் தலைநகரத்தில் தங்கிச் செல்வது வழக்கம்.  
அப்போது பட்டாணி எனும் நகரம் தலைநகரமாக இருந்தது. தென்சீனக் கடலில் சரியான காற்று வீசும் வரை காத்து இருப்பார்கள். இடைப்பட்ட காலத்தில் வணிகமும் நடந்தது.
# பான் பான் இராச்சியம்

## சையா அகழாய்வுகள்

### ஸ்ரீ விஜயப் பேரரசின் அரசர் தர்மசேது

அந்த வகையில் கம்போடியாவில் பல்லவர் ஆட்சியை உருவாக்கிய கவுந்தியா *(Kaundinya)* என்பவர் இந்தப் பான் பான் அரசில் இருந்து போனவர். கம்போடியாவில் நாகி சோமா *(Nagi Soma)* எனும் இளவரசியாரைத் திருமணம் செய்து கொண்டார். பின்னர் அவர் மூலமாகக் கம்போஜம் என்கிற அரசையும் உருவாக்கினார்.  
775-ஆம் ஆண்டில், ஸ்ரீ விஜயப் பேரரசின் அரசராக இருந்த தர்மசேது *(Dharmasetu)* பான் பான் அரசின் மீது படை எடுத்தார். அதன் பின்னர் பான் பான் அரசு ஸ்ரீ விஜயத்தின் கீழ் வந்தது.
# 2022 மலேசிய கிழக்கு கடற்கரை வெள்ளம்

**2022 மலேசிய கிழக்கு கடற்கரை வெள்ளம்** (ஆங்கிலம்: *2022 Malaysian East Coast Floods*; மலாய்: *Banjir Pantai Timur Malaysia 2022*) என்பது 2022-ஆம் ஆண்டின் பிப்ரவரி மாத இறுதியில் தீபகற்ப மலேசியாவின் கிழக்குக் கடற்கரையில் ஏற்பட்ட வெள்ளப் பெருக்கு ஆகும்.  
தீபகற்ப மலேசியாவில் குறிப்பாக கிளாந்தான் மற்றும் திராங்கானு மாநிலங்களில் பிப்ரவரி 25 முதல் பல நாட்கள் தொடர்ந்து பலத்த மழை பெய்ததால் இவ்வெள்ளம் ஏற்பட்டது. இரு மாநிலங்களிலும் குறிப்பிடத்தக்க அளவுக்கு வெள்ளம் சூழ்ந்தது.மேலும் தாய்லாந்தின் அண்டைப் பகுதிகளையும் வெள்ளம் பாதித்தது.  
வெள்ளத்தைத் தொடர்ந்து பல ஆயிரம் மக்கள் இந்தப் பகுதிகளில் இருந்து வெளியேற்றப்பட்டனர். வழக்கமான வருடாந்திர வானிலை முறைகளுக்கு இணங்காத வெள்ள நேரம் காரணமாக இந்த வெள்ளம் எதிர்பாராததாகக் கருதப்படுகிறது.
# பாலகிருஷ்ண சிவராம் மூஞ்சே

**பாலகிருஷ்ண சிவராம் மூஞ்சே** அல்லது **பி. எஸ். மூஞ்சே** (**Balakrishna Shivram Moonje** or **B.S.Moonje**, also **B.S.Munje**), 12 டிசம்பர் 1872 – 3 மார்ச் 1948) 1925-இல் பிரித்தானிய இந்தியாவில் நிறுவப்பட்ட இந்து மகாசபையின் தலைவரும், இந்திய விடுதலைப் போராட்ட வீரரும், மருத்துவரும் ஆவார். பின்னர் இராஷ்டிரிய சுயம் சேவாக் சங்கத்தை தோற்றுவித்த ஐவரில் பாலகிருஷ்ண சிவராம் மூஞ்சேவும் ஒருவர் ஆவார். மற்றவர்கள் கணேஷ் தாமோதர் சாவர்க்கர், விநாயக் தாமோதர் சாவர்க்கர், கேசவ பலிராம் ஹெட்கேவர், மற்றும் இலட்சுமன் வாமன் பரஞ்பே ஆவார். கணேஷ் தாமோதர் சாவர்க்கர், ஒருவர் ஆவார்.  
பிரித்தானிய இந்தியாவின் மத்திய மாகாணத்தில், தற்கால சத்தீஷ்கர் மாநிலத்தின் பிலாஸ்பூர் நகரத்தில் அந்தணர் குடும்பத்தில் 1872-ஆம் ஆண்டில் பிறந்தவர் பாலகிருஷ்ண சிவராம் மூஞ்சே.1898-ஆம் ஆண்டில் மும்பையில் உள்ள மருத்துவக்கல்லூரியில் முதுநிலை மருத்துவப் படிப்பை முடித்தார். பின்னர் மும்பை மாநகராட்சியில் மருத்துவ அதிகாரியாக பணியாற்றினார். பின்னர் இரண்டாம் போயர் போரில் மருத்துவராக பணியாற்றினார். 1907-ஆம் ஆண்டில்  
மூஞ்சே பால கங்காதர திலகரின் சீடர் ஆவார். மூஞ்சே நாசிக் நகரத்தில் இந்து மக்களுக்கு இராண்வப் பயிற்சி அளிக்க பள்ளியை நிறுவினார்.  
1920-ஆம் ஆண்டில் பால கங்காதார திலகரின் மறைவுக்குப் பின், மகாத்மா காந்தியிடம் கருத்து வேறுபாடு கொண்ட மூஞ்சே இந்திய தேசிய காங்கிரசு கட்சியிலிருந்து விலகி இந்து மகாசபையின் தலைவராக 1927-ஆம் ஆண்டு முதல் 1937-ஆம் ஆண்டு வரை இருந்தார். மேலும் 1925-ஆம் ஆண்டில் இராஷ்டிரிய சுயம் சேவாக் சங்கத்தின் நிறுவினர்களில் ஒருவராக இருந்தார்.  
அம்பேத்கர் தலைமையில் ஒடுக்கப்பட்ட சமூகத்தினர் இந்து சமயத்திலிருந்து வெளியேற முயன்ற போது, ஆபிரகாமிய சமயங்களை தழுவாது, இந்தியாவில் தோன்றிய வேறு சமயங்களான பௌத்தம் அல்லது சமணம் போன்ற சமயங்களில் ஒன்றைத் தழுவுமாறு மூஞ்சே மற்றும் சாவர்க்கர் இணைந்து அம்பேத்கருக்கு ஆலோசனைகள் கூறினர்கள். முன்னதாக அம்பேத்கர் தம் சமூகத்தினருடன் சீக்கிய சமயத்தில் இணையப்போவதாக கூறியிருந்தார்.
# கார்த்திகேயா கும்மகொண்டா

ஆகஸ்ட் 2021 இல், கும்மகொண்டா 2010 இல் கல்லூரி நாட்களில் சந்தித்த தனது காதலி ரெட்டியுடன் நிச்சயதார்த்தம் செய்து கொண்டார்.
# கார்த்திகேயா கும்மகொண்டா

## தொழில்

கும்மகொண்டா பிரேமதோ *மீ கார்த்திக்* (2017) மூலம் அறிமுகமானார், மேலும் அவர் ஒரு சில படங்களில் நடித்தார், அவை எதுவும் திரையரங்குகளில் வெளியாகவில்லை. அஜய் பூபதி இயக்கிய *RX 100* (2018) மூலம் அவர் பிரபலமானார். இப்படம் வணிகரீதியாக வெற்றியடைந்ததால் அவருக்கு அங்கீகாரம் கிடைத்தது. . கும்மகொண்டா ஹிப்பிக்கு ஒரு கிக்பாக்ஸர் பாத்திரத்தில் நம்பகத்தன்மையை அடைவதற்காக உழைத்தார். *குணா 369 ஓங்கோலில்* நடந்த உண்மைச் சம்பவத்தைப் பற்றியது. *தி டைம்ஸ் ஆஃப் இந்தியா* திரைப்படத்தின் மதிப்பாய்வில், "கார்த்திகேயா பெயரிடப்பட்ட கதாபாத்திரத்திற்கு உயிர் கொடுக்க தன்னால் முடிந்த அனைத்தையும் செய்கிறார்" என்று விமர்சகர் எழுதினார்.  
கும்மகொண்டா முதன்முதலில் *கேங் லீடர்* படத்தில் நானிக்கு ஜோடியாக வில்லனாக நடித்தார். படத்தின் இயக்குநர் விக்ரம் குமார் *RX 100* இல் அவரது நடிப்பை விரும்பிய பிறகு அவர் அந்த பாத்திரத்தில் இறங்கினார், ஆர்வத்தை அனுபவித்த போதிலும், ஒரு நடிகராக பரிணமிக்க வேண்டும் என்ற அவரது நோக்கம் நானியின் கேங் லீடரில் இருந்து அவரது எதிரி வேடத்தில் தெளிவாகக் காணப்பட்டது. அதன் வெற்றிக்குப் பிறகு, அவர் *90ML* இல் ஒரு சுவாரஸ்யமான முன்னணி கதாபாத்திரத்தில் நடிக்க ஒப்பந்தமாகியுள்ளார். *தி டைம்ஸ் ஆஃப் இந்தியா* திரைப்படத்தின் விமர்சனத்தில், "கார்த்திகேயா ஒரு கனவைப் போல நடனமாடவும், பெரும்பாலும் ஒரு சார்பு போல சண்டையிடவும் தேவைப்படும் ஒரு பாத்திரத்தைப் பெறுகிறார், மேலும் அவர் அதை முழுவதுமாக ஆக்குகிறார்" என்று விமர்சகர் எழுதினார். 2021 ஆம் ஆண்டில், அவர் *சாவு கபுரு சல்லகாவில்* பஸ்தி பாலராஜுவாக நடித்தார், அவர் ஒரு விதவையைக் காதலிக்கிறார். அவரது நடிப்பை மதிப்பாய்வு செய்த *தி இந்தியன் எக்ஸ்பிரஸின்* விமர்சகர் கூறினார்: "கார்த்திகேயா பாஸ்தி பாலராஜுவை சித்தரித்ததற்காக கைதட்டல்களை வென்றார்."  
2021 இல், அவர் *ராஜா விக்ரமார்காவில்* நடித்தார், அங்கு அவர் NIA அதிகாரியாக நடித்தார். தமிழ் சினிமாவில் அறிமுகமான அஜித் நடித்த வலிமை படத்தில் *கும்மகொண்டா* வில்லனாக நடித்தார்.
# கார்த்திகேயா கும்மகொண்டா

## திரைப்படவியல்

### திரைப்படம்

- *தேவையில்லாமல் அனைத்து படங்களும் தெலுங்கில் இருக்கும்.*  
| 2017 | *பிரேமதோ மீ கார்த்திக்* | கார்த்திக் |
| --- | --- | --- |
| *கேங் லீடர்* | தேவ் |  |
| 2021 | *சாவு கபுரு சல்லகா* | பஸ்தி பாலராஜு |
| *ராஜா விக்ரமார்கா* | ராஜா விக்ரமார்கா |  |
# கார்த்திகேயா கும்மகொண்டா

## திரைப்படவியல்

### தொலைக்காட்சி

| 2020 | *பிக் பாஸ் எஸ்4* | விருந்தினர் / கலைஞர் (நடனம்) | நட்சத்திர மா | அத்தியாயம் 49 | } |
| --- | --- | --- | --- | --- | --- |
# கார்த்திகேயா கும்மகொண்டா

## விருதுகள் மற்றும் பரிந்துரைகள்

| 2018 | ஜீ சினி விருதுகள் தெலுங்கு | ஆண்டின் சிறந்த கண்டுபிடிப்பு - ஆண் |  |
| --- | --- | --- | --- |
| 2019 | 17வது சந்தோஷம் திரைப்பட விருதுகள் |  |  |
| 2021 | 9வது தென்னிந்திய சர்வதேச திரைப்பட விருதுகள் | எதிர்மறை பாத்திரத்தில் சிறந்த நடிகர் - தெலுங்கு | } |
# ரோட்சைட் ரோமியோ

***ரோட்சைட் ரோமியோ*** (*Roadside Romeo*) என்பது 2008 ஆம் ஆண்டு வெளிவந்த கணினி மூலம் தயாரிக்கப்பட்ட இந்தியன் காதல் இயங்குபடம் ஆகும். இந்த திரைப்படத்தை இயக்குநர் ஜுகல் ஹன்ஸ்ராஜ் ஆகியோர் இயக்கினர். இந்த திரைப்படத்தில் சைஃப் அலி கான், கரீனா கபூர், ஜாவேத் ஜாஃபரி, வ்ராஜேஷ் ஹிர்ஜி கான் ஆகியோர் முதன்மைை கதாபாத்திரங்களுக்கு குரல் கொடுத்திருந்தனர்.
# புர்கா ஆறு

**புர்கா ஆறு** (*Burha River*) என்பது இந்திய மாநிலமான சார்க்கண்டில் உள்ள பலமு பிரிவின் லதேஹர் மாவட்டத்தில் பாயும் ஆறாகும். இது புர்ஹாக் ஆறு என்றும் அழைக்கப்படுகிறது.  
பெத்லா தேசிய பூங்காவின் தெற்கே சற்று உயரமான கிண்ண வடிவ செச்சாரி பள்ளத்தாக்கு உள்ளது. இதைச் சுற்றி உயரமான மலைத்தொடர் உள்ளது. கிண்ணத்தின் விளிம்புப் பகுதியில் நீர்நிலையை உருவாக்குகிறது. இந்த நீர்நிலையிலிருந்து 10க்கும் மேற்பட்ட ஆறுகள் தோன்றுகின்றன. இவை அனைத்தும் ஒன்றிணைந்து வடக்கு கோயலின் முக்கிய துணை ஆறுகளின் ஒன்றான புர்கா ஆற்றினை உருவாக்குகின்றன.  
செச்சாரி பள்ளத்தாக்கின் அனைத்து பக்கமும் உயரமான மலைகளால் சூழப்பட்டுள்ளது. இந்த பள்ளத்தாக்கின் மேற்கில் சிர்குஜாவின் பெரிய நிலத்தின் சிறு பகுதி, தெற்கில் ராஞ்சி மாவட்டத்தில் உள்ள பார்வே பள்ளத்தாக்கு, கிழக்கில் நெதர்ஹாட் மற்றும் பக்ரிபட் மற்றும் வடக்கே கோட்டையால் சிறிய முகடுப் பகுதி 910 மீட்டர் உயரமுடைய தமோல்கர் மற்றும் புர்ஹா பஹார்ஆகியவற்றைக் வடிநில படுகையைக் கொண்டுள்ளது.  
இதன் மேற்பகுதியில் புர்கா ஆறு மூன்று அருவிகளைக் கொண்டுள்ளது: உலோத் நீர்வீழ்ச்சி அல்லது புர்காக் நீர்வீழ்ச்சி. புர்காக அருவி ) உயரமுடையது. குதம்காக் அருவி , மற்றும் கராகுக்ரா அருவி, உயரமுடையன.  
சில இடங்களில் இந்த ஆறு சார்க்கண்டு மற்றும் சத்தீசுகர் இடையே மாநில எல்லையாக உள்ளது. இங்குள்ள பாறை ஒன்றில் மழை பெய்யும் போது ஆற்றில் அதிக அதிக அளவு தண்ணீர் செல்லும். ஆனால் வறண்ட மாதங்களில் கிட்டத்தட்ட ஆற்றுப்படுகை முழுவதும் காய்ந்துவிடுகின்றது. உலோத் நீர்வீழ்ச்சியிலிருந்து பாகேசம்பா வரை அழகான காடுகள் வழியாக ஆறு பாய்ந்து செல்கிறது. குட்கு மேலே பாகேச்சம்பாவில் பாய்ந்து வடக்கு கோயலில் கலக்கின்றது.
# பிராமணி ஆறு

**பிராமணி ஆறு** (*Brahmani River*) என்பது இந்தியாவில் சார்க்கண்டு மற்றும் மேற்கு வங்காளத்தில் பாயும் ஒரு ஆறு ஆகும். இது துவாரகா ஆற்றின் கிளை ஆறாகும்.
# பிராமணி ஆறு

## ஆற்றோட்டம்

பிராமணி ஆறு சார்க்கண்டில் உள்ள சந்தால் பர்கானாசில் உருவாகிறது. இதன் பின்னர் பிர்பூம் மாவட்டத்தில் பாய்கிறது. இது ராம்பூர்ஹாட் உட்பிரிவை இரண்டாகப் பிரிக்கிறது. பிராமணி இறுதியாக முர்டிதாபாத் மாவட்டத்தில் பாய்ந்து துவாரகா ஆற்றுடன் இணைகிறது.  
இது கூழாங்கற்கள் மற்றும் மஞ்சள் களிமண் நிறைந்த படுக்கைகள் கொண்ட ஒரு மலை நீரோடையாகும்.
# பிராமணி ஆறு

## பைதாரா தடுப்பணை

பிராமணி மீது பைதாரா தடுப்பணை கட்டப்பட்டுள்ளது. இதன் கொள்ளளவு ) ஆகும்.
# பிராமணி ஆறு

## மேலும் பார்க்கவும்

- துவாரகா ஆறு
# அமீனுல்ரசித் அம்சா இறப்பு

**அமீனுல்ரசித் அம்சா** (ஆங்கிலம்: *Aminulrasyid Amzah*); (பிறப்பு: ஆகஸ்டு 1995 - இறப்பு: 26 ஏப்ரல் 2010) என்பவர் அரச மலேசிய காவல் துறையினரால் சுட்டுக் கொல்லப் பட்டவர். மலேசியா, சிலாங்கூர் மாநிலத்தைச் சேர்ந்தவர். பள்ளி மாணவரான அவருக்கு அப்போது 14 வயது.  
2010 ஏப்ரல் 26-ஆம் தேதி, அதிகாலை 1.10 மணி அளவில், ஒரு கார் விபத்தில் சிக்கிய அமீனுல்ரசித் அம்சா, தப்பித்து ஓடும் போது, சூட்டுச் சம்பவத்திற்கு இலக்காகி மரணமுற்றார்.
# அமீனுல்ரசித் அம்சா இறப்பு

## பொது

இந்தத் துப்பாக்கிச் சூட்டுச் சம்பவம் தேசியத் தலைப்புச் செய்திகளாக மாறியது. அதன் பின்னர் நாடளாவிய நிலையில் பொது மக்களின் எதிரலைகள் தோன்றின.  
அதன் தொடர்ச்சியாக மலேசிய உள்துறைத் துணை அமைச்சர் அபு செமன் யூசோப் தலைமையில் ஒரு சிறப்புக் குழு அமைக்கப்பட்டு விசாரணை நடத்தப் பட்டது.
# அமீனுல்ரசித் அம்சா இறப்பு

## பொது

### அமீனுல்ரசித் குடும்பத்திற்கு உதவிகள்

அமீனுல்ரசித் அம்சா இறப்பிற்குப் பின்னர் அந்தச் சம்பவம் அரசியலாக்கப் படுவதாக அரசியல் கட்சிகள் மீது குற்றச்சாட்டுகள் சுமத்தப் பட்டன. ஒருபுறம் ஆளும் கூட்டணியான பாரிசான் நேசனல் கட்சி. இந்தக் கட்சி பாரம்பரியமாகக் காவல் துறையுடன் தொடர்பு உடையது.  
மற்றொரு புறம் ஆளும் கூட்டணியின் எதிர்ப்புக் கட்சியான சிலாங்கூர் மாநில ஆளும் கூட்டணி பாக்காத்தான் ராக்யாட் கட்சி. இரு கட்சிகளும் அமீனுல்ரசித் அம்சாவின் குடும்பத்திற்கு பற்பல உதவிகளை வழங்கின.
# அமீனுல்ரசித் அம்சா இறப்பு

## பொது

### கர்பால் சிங்

எதிர்க்கட்சித் தலைவர் கர்பால் சிங் அமினுல்ரசித் குடும்பத்தின் வழக்கறிஞராக நியமிக்கப் பட்டார். மலேசிய காவல் துறைத் தலைவர் ராஜினாமா செய்யுமாறு பாக்காத்தான் ராக்யாட் அரசியல்வாதிகள் பலரும் கேட்டுக் கொண்டனர்.  
இந்தச் சம்பவத்தில் போலீஸ் அதிகாரி செனாயின் சுபி *(Jenain Subi)* என்பவர், ஆரம்பத்தில் குற்றவாளி எனத் தீர்ப்பளிக்கப் பட்டார். பின்னர் இந்த வழக்கு மலேசிய உயர் நீதிமன்றத்திற்குச் சென்றது. அந்தப் பள்ளி மாணவன் 20 முறை சுடப்பட்டச் சான்றுகள் நீதிமன்றத்தில் முன் வைக்கப் பட்டன. இருப்பினும் போலீஸ் அதிகாரி செனாயின் சுபியின் தண்டனை ரத்து செய்யப் பட்டது.  
செனாயின் சுபியின் தண்டனை ரத்து செய்யப் பட்டது "நியாயமற்றது" என்று அமீனுல்ரசித் அம்சாவின் குடும்ப உறுப்பினர்களால் எதிர்ப்பு தெரிவிக்கப்பட்டது.
# அமீனுல்ரசித் அம்சா இறப்பு

## பொது

### தனிப்பட்ட முறையில் மன்னிப்பு

நீதிமன்றத்தின் தீர்ப்புக்குப் பிறகு, அமீனுல்ரசித் அம்சாவின் குடும்பத்தினரிடம் மலேசிய காவல் துறைத் தலைவர் மன்னிப்புக் கேட்க மறுத்து விட்டார். ஆனால், சம்பந்தப்பட்ட போலீஸ் அதிகாரி செனாயின் சுபி தனிப்பட்ட முறையில் மன்னிப்பு கேட்டுக் கொண்டார்.
# வல்லக்கோட்டை, காஞ்சிபுரம்

**வல்லக்கோட்டை** (*Vallakottai*) என்பது இந்தியாவின் தமிழ்நாட்டில் சென்னைக்கு அருகிலுள்ள ஒரு கிராமம் ஆகும். இது செங்கல்பட்டு அருகே திருபெரும்புதூர் மற்றும் சிங்கபெருமாள்கோயில் இடையே நெடுஞ்சாலையில் அமைந்துள்ளது.  
வல்லக்கோட்டையில் சுப்பிரமணியசுவாமி கோவில் உள்ளது. இக்கோயிலில் உள்ள சுப்பிரமணிய சுவாமி சிலை இந்தியாவிலேயே மிக உயரமான முருகன் சிலை ஆகும். திருவிழா நாட்களில் இந்த கோவிலுக்கு பல்வேறு பகுதிகளிலிருந்து மக்கள் வந்து செல்கின்றனர்.  
தாம்பரம் மற்றும் திருபெரும்புதூரில் இருந்து இந்த கிராமத்திற்கு அடிக்கடி பேருந்து வசதி உள்ளது.
# இரண்டாம் வாசுதேவன்

**இரண்டாம் வாசுதேவன்** (*Vasudeva* II) இவர் சுமார் பொ.ச.275–300வரை ஆட்சிசெய்த குசானப் பேரரசர் ஆவார். இவர் அநேகமாக மூன்றாம் கனிஷ்கரின் வாரிசாக இருக்கலாம். மேலும், சாகா குசானன் என்ற அரசன் இவருக்குப் பின் ஆட்சிக்கு வந்திருக்கலாம்.  
இவர் அனேகமாக குப்தப் பேரரசின் ஆதிக்கத்தின் கீழ் மேற்கு பஞ்சாபில் உள்ள தக்சசீலப் பகுதியில் உள்ளூர் ஆட்சியாளராக இருந்திருக்கலாம்.  
இவர் குசான-சாசானியர்களின் முதலாம் ஹோர்மிஸ்டு குசான்ஷாவின் சமகாலத்தவர். ஏனெனில் இவர் இந்து குஷ்க்கு தெற்கே வெளியிடப்பட்ட முதலாம் ஹார்மிஸ்ட்டின் ஆரம்பகால செப்பு நாணயங்கள் அதிக அளவில் மற்றியமைத்து வெளியிட்டதாக அறியப்படுகிறது.
# அர்தோக்சோ

காணப்படும் குசானர்களின் சிற்பத்தில் நெருப்புக் கடவுள் பாரோவுடன் (இடது) அர்தோக்சோ.</small> <small>இந்த பாணி கிரேக்க-பௌத்த கலையால் ஈர்க்கப்பட்டுள்ளது. மேலும், அர்தோக்சோ பழங்களாலும் பூக்களாலும் நிரப்பப்பட்டுள்ள ஒரு கொம்பினை (மேல் வலதுபுறம்) வைத்திருப்பதாகக் காட்டப்பட்டுள்ளது. இது கிரேக்க தெய்வமான டைச்சியிடமிருந்து ஏற்றுக்கொள்ளப்பட்டது.</small>]]
**அர்தோக்சோ** ( *Ardoksho* ) என்பது செல்வத்தின் ஈரானிய தெய்வமாகும். முதலாம் நூற்றாண்டின் தொடக்கத்தில் நடு ஆசியா மற்றும் தெற்கு ஆசியாவில் குசானப் பேரரசின் பெண் தெய்வமாக இருந்தது. இவள் கிழக்கு ஈரானிய தெய்வமாகவும் இலட்சுமியின் மாற்றுப் பெயராகவும் கருதப்படுகிறாள். இவள் அவெத்தாவில் *ஆஷி* என்று அழைக்கப்படுகிறாள்.
</gallery>
# குசுனித்சா, வடகிழக்கு போலந்து

**குசுனித்சா** (*Kuźnica*), போலந்தின் கிழக்குக் கோடியில் உள்ள போட்லாஸ்கி விவோட்சிப் மாகாணத்தின் சோலகோல்கா மாவட்டத்தில், பெலருஸ் நாட்டு எல்லைப்புறத்தில் அமைந்த ஒரு கிராமம் ஆகும். இது நாட்டின் தலைநகரான வார்சாவிற்கு வடகிழக்கில் 252 கிலோ மீட்டர் தொலைவில் உள்ளது. குசுனித்சா கிராமத்தின் அருகே பெலருஸ் நாட்டின் புருஸ்கி கிராமம் உள்ளது.
# இமயமலை மாநிலங்கள்

**இமயமலை மாநிலங்கள்** (*Himalayan states*) என்பவை ஆசியாவின் மலைத்தொடரான இமயமலையைத் தாண்டியுள்ள நாடுகளின் குழுவைக் குறிக்கிறது. இப்பகுதி பிராந்திய ரீதியாக மேற்கு இமயமலை மற்றும் கிழக்கு இமயமலை என பிரிக்கப்பட்டுள்ளது. நேபாளம் மற்றும் பூட்டான் ஆகிய இரண்டு நாடுகள் ஏறக்குறைய முற்றிலும் இந்த எல்லைக்குள் அமைந்துள்ளன. தெற்கு திபெத்து, இந்தியாவின் இமயமலைப் பகுதி, வடக்கு பாக்கித்தான் மற்றும் கிழக்கு ஆப்கானித்தான் ஆகியவையும் இவ்வெல்லைக்குள் உள்ளடங்கியுள்ளன. வடக்கு மியான்மரும் சில சமயங்களில் சேர்க்கப்படுகிறது.  
இந்தப் பகுதியில் வசிப்பவர்கள் பெரும்பாலும் இந்தோ-ஆரிய மற்றும் திபெத்தோ-பர்மிய மொழிகளைப் பேசுகின்றனர்.  
சிந்து, கங்கை, பிரம்மபுத்திரா மற்றும் ஐராவதி உட்பட உலகின் சில பெரிய எல்லை தாண்டிய ஆறுகள் இமயமலையில் உருவாகின்றன.
# இமயமலை மாநிலங்கள்

## இதையும் காண்க

- அல்பைன் நாடுகள்
# செவஸ்தோபோல்

**செவஸ்தோபோல்** (**Sevastopol**) உக்ரைன் நாட்டின் தெற்கில் உள்ள கருங்கடலில் அமைந்திருந்திருக்கும் கிரிமியா தீபகற்பத்தின் தென்கிழக்கில் அமைந்த பெரிய நகரம் மற்றும் துறைமுகத்துடன் கூடிய இராணுவக் கடற்படை தளம் ஆகும். 2014-ஆம் ஆண்டு முதல் உக்ரைன் அரசியல் சாசனச் சட்டப்படி, செவவஸ்தோபோல் நகரம் உக்ரைன் பகுதியில் இருப்பினும், அதன் நேரடிக் கட்டுப்பாடு உருசியா நாட்டிடம் உள்ளது. சனவரி 2021-ஆம் ஆண்டின் கணக்கெடுப்பின்படி, 864 சதுர கிலோ மீட்டர் பரப்பளவு கொண்ட செவஸ்தோபோல் நகரத்தின் மக்கள் தொகை 5,09,992 ஆகும். நிர்வாக வசதிக்காக செவஸ்தபோல் நகரம் 4 மாவட்டங்களாகப் பிரிக்கபட்டுள்ளது.
# செவஸ்தோபோல்

## வரலாறு

1954-ஆம் ஆண்டில் சோவியத் ஒன்றியத்தின் அதிபர் குருசேவ், செவஸ்தபோல் உள்ளிட்ட கிரிமியா மூவலந்தீவு பகுதிகளை உக்ரைன் குடியசின் நிர்வாகப் பகுதியில் இணைத்தார். 1955-ஆம் ஆண்டின் உக்ரைனிய குடியரசுத் தேர்தலின் போது செவஸ்தபோல் நகரத்தை இரண்டு தேர்தல் மாவட்டத் தொகுதிகளாகப் பிரிகக்ப்பட்டது.  
2013-2014 ஆண்டுகளில் உக்ரைனில் நடைபெற்ற யூரோமைதான் போராட்டத்தின் முடிவில், 23 பிப்ரவரி 2014 அன்று கீவ் நகரத்தில் உருசியாவின் எதிர்ப்பாளர்கள் அணி ஒன்று கூடி, உருசியாவிற்கு ஆதரவான உக்ரைன் அதிபர் விக்டர் யானுக்கோவிச்சை பதவியிலிருந்து விலக்கினர். 27 மற்றும் 28 பிப்ரவரி 2014 நாட்களில் ருசிய ஆதரவுக் ஆயுதக் கும்பல் மற்றும் ருசியப்படையினர் கிரிமியாவின் செவஸ்தோபோல் நகரத்தின் அரசுக் கட்டிடங்கள், துறைமுகம், வானூர்தி நிலையம் மற்றும் இராணுவ நிலைகளைக் கைப்பற்றினர்.  
16 மார்ச் 2014 அன்று கிரிமியாவின் நிலையை அறிய செவஸ்தோபோல் நகரத்தில் நடத்தப்பட்ட பொதுமக்கள் வாக்கெடுப்பில், 89.5% வாக்குகள் பதிவானது. அதில் 95.6% வாக்குகள், செவஸ்தோபோல் நகரம் உள்ளிட்ட கிரிமியா பகுதிகள் உருசியாவுடன் இணைப்பதற்கு ஆதரவாக வாக்களிப்பட்டது. 18 மார்ச் 2014 அன்று உருசியாவின் மேற்பார்வையில் கிரிமியா குடியரசு மற்றும் செவஸ்தோபோல் நகரம் தன்னாட்சி பெற்ற பகுதிகளானது. கிரிமியாக் குடியரசு மற்றும் செவஸ்தோபோல் நகரம் உருசியாவுடன் இணைந்தது குறித்து சர்வதேச நாடுகள் இதுவரை அங்கீகாரம் வழங்கவில்லை. ஆனால் கிரிமியா தன்னாட்சிக் குடியரசு மற்றும் செவஸ்தோபோல் நகரத்தை உக்ரைனிக்குட்பட்ட பகுதியாக சர்வதேச நாடுகள் அங்கீகாரம் வழங்கியுள்ளது. உக்ரேனிய மற்றும் பன்னாட்டுச் சட்டப்படி செவஸ்தோபோல் நகரம் உக்ரைனின் பகுதியாகவே நீடித்தாலும், சட்டவிரோதமான செவஸ்தோபோல் நகரம் உருசியாவின் ஆளுகையின் கீழ் நிர்வகிக்கப்படுகிறது. இந்த நகரத்தில் உருசியர்கள் பெரும்பான்மையாகவும், உக்ரேனியர்கள் சிறுபான்மையாகவும் வாழ்கின்றனர்.  
செவஸ்தோபோல் நகரம் கடல்சார் உயிரியல் ஆய்வு மற்றும் கடற்படை மையமாகவும், கடற்கரை சுற்றுலாத் தளமாகவும் விளகுகிறது. இங்கு கோடைக்காலம் மென்மையாக உள்ளது.
# செவஸ்தோபோல்

## வரலாறு

### தட்ப வெப்பம்

செவஸ்தோபோல் நகரத்தின் அதிகபட்ச கோடைக்கால வெப்பம் ஆகும். குளிர்காலத்தில் பகல் நேர வெப்பம் ஆகவும், இரவில் வெப்பம் இருக்கும். ஆண்டில் சனவரி மற்றும் பிப்ரவரி மாதங்களின் பகலில் வெப்பமும், இரவில் பாகை வெப்பமும் இருக்கும். கோடைக்காலத்தில் பகல் நேர வெப்பம் ஆகவும், இரவு நேர வெப்பம் ஆகவும் இருக்கும். இந்நகரத்தில் கோடைக்காலம் மே மாதம் நடுவிலிருந்து செப்டம்பர் மாதம் முடிய 5 மாதங்கள் நீட்டிக்கும். இதன் ஆண்டின் சராசரி மழைப்பொழிவு ஆகும்.
# செவஸ்தோபோல்

## அரசியல் & நிர்வாகம்

உக்ரைன் நாட்டின் அரசியல் அமைப்பு சட்டப்படி, செவஸ்தோபோல் நகரம், உக்ரைன் நாட்டில் இருப்பினும், 2014-ஆம் ஆண்டு முதல் இந்நகரம் உருசியாவின் நேரடிக் கட்டுப்பாட்டில் உள்ளது.
# செவஸ்தோபோல்

## நிர்வாகம்

நிர்வாக வசதிக்காக செவஸ்தோபோல் நகரம் 4 மாவட்டப் பகுதிகளாகப் பிரிக்கப்பட்டுள்ளது.
# செவஸ்தோபோல்

## பொருளாதரம்

### தொழில் துறை

செவஸ்தோபோல் நகரத்தில் வானூர்திகள் உற்பத்தி தொழிற்சாலை, உலோக உற்பத்தி, கப்பல் கட்டும் தொழிற்சாலைகள், வேதியியல் பொருட்கள் உற்பத்தி நிலையங்கள் உள்ளது. இந்நகரத்தில் நெல், கோதுமை, திராட்சை, தேயிலை, புகையிலை பயிரிடப்படுகிறது.
# செவஸ்தோபோல்

## கல்வி

- செவஸ்தோபோல் தேசிய தொழில்நுட்ப பல்கலைக்கழகம்
- செவஸ்தோபோல் தேசிய அணுசக்தி மற்றும் தொழில் பல்கலைக்கழகம்
- கிரிமியன் கூட்டமைப்பு பல்கலைக்கழகத்தின் கிளை
# செவஸ்தோபோல்

## மக்கள் தொகை பரம்பல்

2021-ஆம் ஆண்டின் கணக்கெடுப்பின் படி, செவஸ்தோபோல் நகரத்தின் மக்கள் தொகை 4,29,922 ஆகும். இந்நகரத்தைச் சுற்றியுள்ள பகுதிகளின் மக்கள் தொகையைச் சேர்த்தால் செவஸ்தோபோல் நகரத்தின் மொத்த மக்கள் தொகை 5,09,992 ஆகும். 1989-ஆம் ஆண்டின் கணக்கெடுப்பின்படி, இந்நகரத்தில் உருசியர்கள் 74.4% ஆக இருந்தனர் 22001-ஆம் ஆண்டின் கணக்கெடுப்பின்படி, செவஸ்தோபோல் நகரத்தில் இரசியர்கள் 71.6%, உக்ரேனியர்கள் 22.4%), பெலரசியர்கள் 1.6%, தார்த்தர்கள் 0.7%, கிரிமிய தார்த்தர்கள் 0.5%, ஆர்மீனியர்கள் 0.3%, யூதர்கள் 0.3%, மால்டோவியர்கள் 0.2% மற்றும் அசர்பைஜைனியர்கர்கள் 0.2% ஆக இருந்தனர்